Det er hverken SOS international eller Forsia Forsikring, som bestemmer, om du må rejse. SOS international foretager kun en risikovurdering i forhold til dækningen på din rejseforsikring. Du bestemmer, om du trods forbehold i dækningen vil rejse og selv stå for dine eventuelle udgifter til behandling på rejsen.
Rejser du inden for EU/EØS landene kan du medbringe dit blå EU-sygesikringskort, som fås på Borgerservice eller bestilles via www.borger.dk. Det blå EU-sygesikringskort sikrer dig behandling på lige vilkår med det pågældende lands borgere. Kontakt Borgerservice for yderligere information.